**Bátaszék Város Önkormányzat Képviselő-testülete .../.... (...) önkormányzati rendelete**

**a települési támogatásról és egyéb szociális ellátásokról szóló 1/2019. (I. 31.) önkormányzati rendelet módosításáról**

Bátaszék Város Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 62. § (2) bekezdésében kapott felhatalmazás alapján, a Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el

**1. §**

(1) A települési támogatásról és egyéb szociális ellátásokról szóló Bátaszék Város Önkormányzat Képviselő-testületének 1/2019 (I.31.) önkormányzati rendelete 29. § (1) bekezdés a) pontja helyébe a következő rendelkezés lép:

*[Az önkormányzat az Sztv. 57. § (1) bekezdésében rögzített szociális alapszolgáltatások közül (a továbbiakban: szociális szolgáltatás) a központ bevonásával biztosítja]*

„a) a szociális konyha étkeztetés szolgáltatást (a továbbiakban: étkeztetés),”

(2) A települési támogatásról és egyéb szociális ellátásokról szóló Bátaszék Város Önkormányzat Képviselő-testületének 1/2019 (I.31.) önkormányzati rendelete 29. §-a a következő (3) bekezdéssel egészül ki:

„(3) Az önkormányzat az Sztv. 57. § (1) bekezdésében rögzített szociális alapszolgáltatások közül - a Palliatív Humán Szolgáltató Központtal kötött feladatellátási szerződés útján - a népkonyha étkeztetés szolgáltatást biztosítja, azoknak a szociálisan rászorult személyeknek, akik más étkeztetési formát nem vesznek igénybe.”

**2. §**

Ez a rendelet 2021. augusztus 1-jén lép hatályba.

|  |  |
| --- | --- |
|  |  |

Dr. Bozsolik Róbert Kondriczné dr. Varga Erzsébet

polgármester jegyző